title: Europa (merc'h Agenor)
text: Diwar-benn ur briñsez anvet Europa eo ar pennad-mañ. Re all zo bet anvet evelti, sellit ouzh Europa (disheñvelout).
  
  Europa (Εὐρώπη / Eurốpê e gregach, latinekaet en Europa) a oa ur briñsez a Fenikia, merc'h da Agenor, roue Tir, ha de bried Telefassa, ha c'hoar da g-Kadmos, hervez mojennoù Hellaz kozh. 
  
  Hi a voe an hini he dije roet hec'h anv da gevandir Europa hervez lod. Hervez lod all e vije kentoc'h Europa (merc'h Okeanos).
  
  Mojenn 
  Skrapet e voe war an aod e Sidon gant Zeus, a oa tostaet dindan neuz un tarv gwenn evit chom hep he spontañ ha hep bezañ gwelet gant e wreg warizius (peadra a oa pa weler niver e vugale amañ hag ahont), an doueez Hera. Hag Europa da sevel war e gein. Hag eñ da vont er mor ganti, ha d'he c'has betek Kreta (pe en hanternoz d'ar Bosfor hervez mojennoù zo), rak gant a vuan ma'z ae Zeus ne oa ket Europa evit diskenn diwar e gein. 
  War-lerc'h e voe ganet ganti:
   Minos, 
   Radamanthys (a voe barnerien en Ifernioù o-daou) 
   Sarpedon (nemet hervez Homeros e vije mab da Laodameia kentoc'h).
  
  Diwezhatoc'h e voe roet Europa gant Zeus da roue Kreta, Asterion.
  
  Steredeg 
  Steredeg an Tarv a ra dave, a-hervez, da skrapadeg Europa.
  
  En arzoù 
  Meur a arzour, evel Darius Milhaud, ha livourien dreist-holl evel Tizian, Veronese, Rembrandt, a zo bet awenet gant mojenn Europa.
  
  Pezhioù 
  Gwelout a reer Europa war bezhioù 2 euro e Gres, Italia ha Kiprenez.
  
  Liammoù diavaez 
  
   Mojenn Europa
  
  Priñsezed gwengelouriezh Hellaz